กลุ่มแบงก์หนุน SET ดีดกลับ 10 จุด รับข่าวธปท.ไฟเขียวปันผล ฟากโบรกฯชู BBL-BAY เด่นสุด
กลุ่มแบงก์หนุน SET ดีดกลับ 10 จุด รับข่าวธปท.ไฟเขียวปันผล ฟากโบรกฯชู BBL-BAY เด่นสุด โดย ณ เวลา 12.05 น. อยู่ที่ 1,345.81 จุด เพิ่มขึ้น 9.50 จุด หรือ 0.71% สูงสุดที่ 1,349.38 จุด ต่ำสุดที่ 1,327.73 จุด มูลค่าการซื้อขาย 4.92 หมื่นล้านบาท 
13 พ.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 12.05 น. อยู่ที่ 1,345.81 จุด เพิ่มขึ้น 9.50 จุด หรือ 0.71% สูงสุดที่ 1,349.38 จุด ต่ำสุดที่ 1,327.73 จุด มูลค่าการซื้อขาย 4.92 หมื่นล้านบาท 

ด้าน บล.บัวหลวง ระบุในบทวิเคราะห์ คาดว่าดัชนีฯวันนี้รีบาวด์ระยะสั้นในกรอบ 1330-1350 จุด คาดตลาดจะได้แรงหนุนจาก Flows ซื้อคืนหุ้นแบงก์ หลังมีความชัดเจนเรื่องการจ่ายเงินปันผลปกติ สำหรับผลการดำเนินงานงวดปี 2563 คาดจะประกาศจ่ายต้นปีหน้า จากงบสอบทานแล้ว และกลุ่มแบงก์ ยังเหลือปัจจัยหนุนเรื่อง AMC แห่งชาติ อีกประเด็นที่รอความคืบหน้าชัดเจน ซึ่งมองเป็นปัจจัยบวกต่อราคาหุ้นแบงก์ นอกจากกลุ่มธนาคารที่เป็นบวก-วันนี้ยังได้งบไตรมาส 3 ของหุ้นหลายตัวที่ดีกว่าคาด และแนวโน้มการฟื้นตัวเป็นไปตามที่ประเมิน
โดย ธนาคารแห่งประเทศไทย (ธปท.) ไฟเขียวให้ธนาคารพาณิชย์จ่ายเงินปันผลได้ แต่ต้องไม่เกินอัตราการจ่ายของปี 2562 และไม่เกิน 50% ของกำไรสุทธิปี 2563 เผยแบงก์มีอัตรากันสำรองสูง 1.5 เท่าของสินเชื่อด้อยคุณภาพ และมี BIS ratio เฉลี่ย 19.8% ณ สิ้นงวดไตรมาส 3 (ดูตารางคาดการเงินปันผล และ ผลตอบแทนเงินปันผล อิงสมมุติฐานจ่ายที่ Dividend Payout &lt;=50% และไม่เกินอัตราฯ ที่จ่ายในปี 2562)
ขณะที่งบไตรมาส 3 กลับมาเติบโต: ECL SORKON BGC KIAT AYUD SRICHA และที่เราออกรายงานวันนี้งบดีกว่าคาด 12 บจ. แย่กว่าคาดมีเพียง 4 บจ.จากทั้งหมด 22 บจ. (คิดเป็น 55% beat และ 18% miss) / เป็นสัญญาณที่ดีต่อแนวโน้มกำไรที่พลิกฟื้นกลับมา เป็นไปตามที่เราประเมิน (Recovery)
ด้าน MSCI quarterly review: Standard index เพิ่ม DELTA STGT ถอด TMB IRPC, Small Cap เพิ่ม BPP ICHI IRPC JMART (JMART RBF เพิ่งเข้า MSCI Small cap ครั้งแรก) M RBF TFG TISCO VGI ถอด STPI THAI มีผล 30 พย.
พร้อมกันนี้ แนะนำหุ้น BBL, BAY กลับมาจ่ายเงินปันผลได้ หลังผ่าน Stress test
10 หุ้นดันดัชนี ณ เวลา 12.08 น.
